Document ID: 31994R0813

ΚΑΝΟΝΙΣΜΟΣ (ΕΚ) αριθ. 813/94 ΤΗΣ ΕΠΙΤΡΟΠΗΣ της 12ης Απριλίου 1994 για την τροποποίηση του κανονισμού (ΕΟΚ) αριθ. 3477/92 για τις λεπτομέρειες εφαρμογής του καθεστώτος των ποσοστώσεων στον τομέα του ακατέργαστου καπνού για τις συγκομιδές 1993 και 1994
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΟΚ) αριθ. 2075/92 του Συμβουλίου της 30ής Ιουνίου 1992 περί κοινής οργανώσεως της αγοράς στον τομέα του ακατέργαστου καπνού (1), και ιδίως τα άρθρα 7 και 11,
Εκτιμώντας:
ότι παραχωρήθηκε η δυνατότητα στα κράτη μέλη να μπορούν να αλλάζουν τις ημερομηνίες για τη σύναψη και την καταχώρηση των συμβάσεων καλλιέργειας που προβλέπονται στον κανονισμό (ΕΟΚ) αριθ. 3478/92 της Επιτροπής της 1ης Δεκεμβρίου 1992 σχετικά με τις λεπτομέρειες εφαρμογής του καθεστώτος των πριμοδοτήσεων στον τομέα του ακατέργαστου καπνού (2), όπως τροποποιήθηκε τελευταία από τον κανονισμό (ΕΚ) αριθ. 479/94 (3)- ότι η δυνατότητα έχει ήδη δοθεί, επίσης, για την κατάθεση και την καταχώρηση της δηλώσεως καλλιέργειας-
ότι, κατά συνέπεια, πρέπει επίσης να τροποποιηθεί ο κανονισμός (ΕΟΚ) αριθ. 3477/92 της Επιτροπής της 1ης Δεκεμβρίου 1992 σχετικά με τις λεπτομέρειες εφαρμογής του καθεστώτος των ποσοστώσεων στον τομέα του ακατέργαστου καπνού για τις συγκομιδές 1993 και 1994 (4), όπως τροποποιήθηκε τελευταία από τον κανονισμό (ΕΚ) αριθ. 268/94 (5), όσον αφορά την προθεσμία για τη δεύτερη διανομή των πιστοποιητικών καλλιέργειας ή των βεβαιώσεων των ποσοστώσεων που δεν χρησιμοποιήθηκαν-
ότι οι εν λόγω ενέργειες πρέπει να γίνουν το ταχύτερο δυνατόν-
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Καπνού,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Η τελευταία πρόταση του άρθρου 11 παράγραφος 3 του κανονισμού (ΕΟΚ) αριθ. 3477/92 αντικαθίσταται από το ακόλουθο κείμενο:
"Ωστόσο, επιτρέπεται στα κράτη μέλη να παρατείνουν την προθεσμία της 1ης Μαΐου έως τις 11 Ιουνίου."
Άρθρο 2
Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 12 Απριλίου 1994.

Labels: 7
17
6